રિક્ષા ચાલકને હાંશકારો થયો. તેણે કબૂલાત કરી કે, ‘તે રિક્ષા લઇને ભાડાની શોધમાં ઉભો હતો ત્યારે બે જણા આવ્યાં હતા. તેમને જે જગ્યાએ જવું હતુ ત્યાં જવાની મેં ના પાડતા તેમણે મને ચપ્પુ બતાવી મારુ રીતસરનું અપહરણ જ કર્યું હતુ. બન્ને રિક્ષામાં બેઠા અને આગળથી વધુ બે જણા આવી ગયા. આમ ચાર જણા રિક્ષામાં બેઠા અને જેની હત્યા થઇ હતી તેને પણ આ ચારેયે આગળ રસ્તામાંથી પરાણે રિક્ષામાં બેસાડી દીધો. તેની પાસે પૈસાની માંગણી કરી. યુવકે ના પાડતા આ ટોળકી તેને ચપ્પા મારવા લાગી હતી.